CELEX: 32021R1225
Language: lv
Date: 2021-07-27 00:00:00
Title: Komisijas Īstenošanas regula (ES) 2021/1225 (2021. gada 27. jūlijs), ar ko precizē kārtību datu apmaiņai saskaņā ar Eiropas Parlamenta un Padomes Regulu (ES) 2019/2152 un groza Komisijas Īstenošanas regulu (ES) 2020/1197 attiecībā uz Savienības ārējā eksporta dalībvalsti un ziņojošo vienību pienākumiem (Dokuments attiecas uz EEZ)

28.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 269/58
               
            
         KOMISIJAS ĪSTENOŠANAS REGULA (ES) 2021/1225
         (2021. gada 27. jūlijs),
         ar ko precizē kārtību datu apmaiņai saskaņā ar Eiropas Parlamenta un Padomes Regulu (ES) 2019/2152 un groza Komisijas Īstenošanas regulu (ES) 2020/1197 attiecībā uz Savienības ārējā eksporta dalībvalsti un ziņojošo vienību pienākumiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/2152 par Eiropas uzņēmējdarbības statistiku, ar ko atceļ 10 tiesību aktus uzņēmējdarbības statistikas jomā (1), un jo īpaši tās 5. panta 5. punktu un 7. panta 1. punktu,
         tā kā:
         
                     (1)
                  
                  
                     Ir jāprecizē kārtība, kādā notiek tādas ar preču eksportu un importu saistītas statistikas informācijas datu apmaiņa, kura katras dalībvalsts muitas un nodokļu dienestiem jāsniedz kompetentajām valsts statistikas iestādēm (VSI).
                  
               
                     (2)
                  
                  
                     Lai sagatavotu saskaņotu statistiku par preču starptautisko tirdzniecību un uzlabotu šādas statistikas kvalitāti, Regulā (ES) 2019/2152 statistiskiem mērķiem ir noteikta apmaiņa ar mikrodatiem no muitas deklarācijām starp dalībvalstu VSI. Ir jāprecizē kārtība, kādā notiek šāda mikrodatu apmaiņa starp VSI, jānosaka tās tvērums, jāuzskaita apmaināmie mikrodati un jānosaka formāts, drošības pasākumi un procedūra šo datu apmaiņai.
                  
               
                     (3)
                  
                  
                     Komisijas Īstenošanas regula (ES) 2020/1197 (2) ir jāgroza attiecībā uz Savienības ārējā eksporta dalībvalsts definīcijas piemērošanas pirmo pārskata periodu, atliekot tās piemērošanu par diviem gadiem. Tas ir vajadzīgs, lai nodrošinātu, ka VSI spēj identificēt preces kvazi eksportā un saskaņoti noteikt faktiskā eksporta dalībvalsti, izmantojot apmaināmos mikrodatus, un ļaut VSI nodrošināt sagatavotās statistikas kvalitāti.
                  
               
                     (4)
                  
                  
                     Īstenošanas regula (ES) 2020/1197 ir jāgroza arī attiecībā uz importētāju un eksportētāju pienākumiem palīdzēt VSI noskaidrot datu kvalitātes jautājumus.
                  
               
                     (5)
                  
                  
                     Šajā regulā paredzētie pasākumi ir saskaņā ar atzinumu, ko sniegusi Eiropas Statistikas sistēmas komiteja, kura izveidota ar Eiropas Parlamenta un Padomes Regulas (EK) Nr. 223/2009 (3) 7. pantu,
                  
               IR PIEŅĒMUSI ŠO REGULU.
         
            1. pants
            Priekšmets
            Ar šo regulu precizē kārtību datu apmaiņai starp muitas dienestiem un valsts statistikas iestādēm (VSI) un datu apmaiņai starp nodokļu dienestiem un VSI. Tajā arī precizē kārtību, kādā starp VSI notiek ar preču eksportu un importu saistītu mikrodatu apmaiņa no muitas deklarācijām.
         
         
            2. pants
            Definīcijas
            Šajā regulā piemēro šādas definīcijas:
            
                        a)
                     
                     
                        “centralizētā muitošana pārejas periodā” ir centralizētā muitošana Eiropas Parlamenta un Padomes Regulas (ES) Nr. 952/2013 (4) 179. panta nozīmē, kura ietver vairāk nekā vienas dalībvalsts muitas dienestus un kuras satvarā līdzekļi informācijas apmaiņai starp muitas dienestiem ir izklāstīti Komisijas Deleģētās regulas (ES) 2016/341 (5) 18. pantā;
                     
                  
                        b)
                     
                     
                        “nosūtītāja dalībvalsts” ir dalībvalsts, kurā iesniegta muitas deklarācija, ja ieraksti no muitas deklarācijām attiecas uz centralizēto muitošanu pārejas periodā vai uz precēm kvazi eksportā;
                     
                  
                        c)
                     
                     
                        “saņēmēja dalībvalsts” ir dalībvalsts, kas mikrodatus iegūst no nosūtītājas dalībvalsts.
                     
                  
         
            3. pants
            Kārtība datu apmaiņai starp muitas dienestiem un VSI
            
               1.   Regulas (ES) 2019/2152 VI pielikuma c) punktā minētos ierakstus no muitas deklarācijām muitas dienesti iesniedz savām VSI nekavējoties un ne vēlāk kā nākamajā mēnesī pēc mēneša, kurā muitas deklarācijas tikušas pieņemtas vai kurā par tām pieņemti muitas lēmumi.
            
            
               2.   Ja ieraksti no iesniegtajām muitas deklarācijām tiek grozīti vai mainīti, muitas dienesti savām VSI sniedz pārskatītu informāciju.
            
            
               3.   Muitas dienesti pēc savu VSI pieprasījuma pārbauda to sniegto ierakstu no muitas deklarācijām pareizību un pilnīgumu.
            
         
         
            4. pants
            Kārtība datu apmaiņai starp nodokļu dienestiem un valsts statistikas iestādēm
            
               1.   Regulas (ES) 2019/2152 V pielikumā minēto informāciju nodokļu dienesti sniedz savām VSI pēc informācijas saņemšanas un ne vēlāk kā nākamajā mēnesī pēc mēneša, kurā informācija kļuva pieejama.
            
            
               2.   Ja nodokļu dienestu sniegtā informācija tiek grozīta vai mainīta, nodokļu dienesti sniedz savām VSI pārskatītu informāciju.
            
            
               3.   Nodokļu dienesti pēc savu VSI pieprasījuma pārbauda to sniegtās informācijas pareizību un pilnīgumu.
            
         
         
            5. pants
            Kārtība, kādā statistiskiem mērķiem starp dalībvalstīm notiek apmaiņa ar mikrodatiem no muitas deklarācijām
            
               1.   Ja ieraksti no muitas deklarācijām attiecas uz centralizēto muitošanu pārejas periodā vai uz precēm kvazi eksportā, nosūtītājas dalībvalsts VSI sniedz saņēmējas dalībvalsts VSI ar preču eksportu vai importu saistītus mikrodatus, kurus sniedzis nosūtītājas dalībvalsts muitas dienests.
            
            
               2.   Ja ieraksti no muitas deklarācijām attiecas uz centralizēto muitošanu pārejas periodā, saņēmēja dalībvalsts ir tā dalībvalsts, kuras statistikas teritorijā preces atrodas, kad tās izlaiž muitas procedūrai vai kad tās reeksportē.
            
            
               3.   Ja ieraksti no muitas deklarācijām attiecas uz precēm kvazi eksportā, kā minēts Regulas (ES) 2020/1197 V pielikuma 1. iedaļas l) punktā, saņēmēja dalībvalsts ir faktiskā eksporta dalībvalsts, kā minēts Regulas (ES) 2020/1197 V pielikuma 17. iedaļas 2. punkta otrajā daļā.
            
            
               4.   Šā panta 1. punktā minētie mikrodati ietver:
               
                           a)
                        
                        
                           ja ieraksti no muitas deklarācijām attiecas uz importu, kam veic centralizēto muitošanu pārejas periodā, pielikuma C1 slejā norādītos mikrodatus;
                        
                     
                           b)
                        
                        
                           ja ieraksti no muitas deklarācijām attiecas uz eksportu, kam veic centralizēto muitošanu pārejas periodā, pielikuma C2 slejā norādītos mikrodatus;
                        
                     
                           c)
                        
                        
                           ja ieraksti no muitas deklarācijām attiecas uz precēm kvazi eksportā, pielikuma C3 slejā norādītos mikrodatus.
                        
                     
            
               5.   nosūtītājas dalībvalsts VSI sniedz saņēmējas dalībvalsts VSI metadatus, kas ir būtiski apmainīto mikrodatu izmantošanai statistikas apkopošanā.
            
            
               6.   Šā panta 1.–5. punktu nepiemēro, ja nosūtītāja dalībvalsts ir faktiskā eksporta dalībvalsts, kā minēts Regulas (ES) 2020/1197 V pielikuma 17. iedaļas 2. punkta otrajā daļā.
            
         
         
            6. pants
            Grafiks mikrodatu apmaiņai starp dalībvalstīm
            
               1.   Nosūtītājas dalībvalsts VSI sniedz saņēmējas dalībvalsts VSI 5. pantā minētos mikrodatus ne vēlāk kā 30 kalendārajās dienās pēc pārskata mēneša beigām.
            
            
               2.   Ja pēc 1. punktā minētā termiņa nosūtītājas dalībvalsts VSI kļūst pieejami papildu, grozīti vai mainīti ieraksti no muitas deklarācijām, nosūtītājas dalībvalsts VSI iespējami drīz un ne vēlāk kā 30 kalendārajās dienās pēc tā mēneša beigām, kurā kļuva pieejami papildu, grozītie vai mainītie ieraksti no muitas deklarācijām, pārskatītos mikrodatus sniedz saņēmējas dalībvalsts VSI.
            
         
         
            7. pants
            Drošības pasākumi
            Saskaņā ar Komisijas Lēmuma (ES, Euratom) 2015/443 (6) 10. panta 2. punktu, lai varētu pretendēt uz tiesībām saņemt mikrodatus un metadatus saskaņā ar šīs regulas 5. pantu, VSI, kas saņem vai apstrādā šādus mikrodatus un metadatus saņēmējā dalībvalstī, ir jānodrošina, ka to IT sistēmas ir aizsargātas tādā līmenī, kas ir līdzvērtīgs Komisijas komunikācijas un informācijas sistēmu drošības politikai, kā izklāstīts Komisijas Lēmumā (ES, Euratom) 2017/46 (7), tā īstenošanas noteikumos un atbilstošajos drošības standartos.
         
         
            8. pants
            Datu aizsardzība
            Attiecībā uz personas datu apstrādi VSI to uzdevumus šīs regulas nolūkos veic saskaņā ar Eiropas Parlamenta un Padomes Regulu (ES) 2016/679 (8).
            Attiecībā uz personas datu apstrādi, ko veic Komisija (Eurostat), tā ievēro Eiropas Parlamenta un Padomes Regulu (ES) 2018/1725 (9).
         
         
            9. pants
            Apmainīto mikrodatu un metadatu formāts un apmaiņas procedūra
            
               1.   Apmaiņu ar mikrodatiem un metadatiem saskaņā ar 5. pantu veic elektroniskā formātā, un šādus mikrodatus un metadatus nosūta vai augšupielādē, izmantojot Komisijas (Eurostat) vienoto kontaktpunktu attiecībā uz mikrodatiem un – attiecīgā gadījumā – metadatiem.
            
            
               2.   Dalībvalstīm būtu jāīsteno apmaiņas standarti saskaņā ar Komisijas (Eurostat) sniegtajiem īstenošanas norādījumiem.
            
         
         
            10. pants
            Grozījums Īstenošanas regulā (ES) 2020/1197
            Īstenošanas regulu (ES) 2020/1197 groza šādi:
            
                        a)
                     
                     
                        īstenošanas regulas V pielikuma 2. iedaļas 2. punkta a) apakšpunktu aizstāj ar šādu:
                        
                                    “a)
                                 
                                 
                                    Savienības ārējā eksporta dalībvalsts” ir dalībvalsts, kuras statistikas teritorijā preces atrodas, kad tās izlaiž muitas procedūrai vai kad tās reeksportē.
                                    Tomēr attiecībā uz precēm kvazi eksportā, ja var noteikt “faktiskā eksporta dalībvalsti”, kas norādīta šā pielikuma 17. iedaļas 2. punkta otrajā daļā, no 2024. gada janvāra pārskata perioda “Savienības ārējā eksporta dalībvalsts” ir faktiskā eksporta dalībvalsts.”;
                                 
                              
                  
                        b)
                     
                     
                        īstenošanas regulas V pielikuma 8. iedaļas 3. punktu aizstāj ar šādu:
                        
                                    “3.
                                 
                                 
                                    Importētājam importa dalībvalstī vai eksportētājam eksporta dalībvalstī ir pienākums palīdzēt VSI attiecīgi importa dalībvalstī vai eksporta dalībvalstī noskaidrot datu kvalitātes jautājumus, kas saistīti ar statistikas informāciju, bet tikai lai nodrošinātu datu par preču starptautisko tirdzniecību kvalitāti.”.
                                 
                              
                  
         
            11. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 27. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 327, 17.12.2019., 1. lpp.
         
         
            (2)  Komisijas Īstenošanas regula (ES) 2020/1197 (2020. gada 30. jūlijs), ar kuru nosaka tehniskās specifikācijas un kārtību saskaņā ar Eiropas Parlamenta un Padomes Regulu (ES) 2019/2152 par Eiropas uzņēmējdarbības statistiku, ar ko atceļ 10 tiesību aktus uzņēmējdarbības statistikas jomā (OV L 271, 18.8.2020., 1. lpp.).
         
            (3)  Eiropas Parlamenta un Padomes Regula (EK) Nr. 223/2009 (2009. gada 11. marts) par Eiropas statistiku un ar ko atceļ Eiropas Parlamenta un Padomes Regulu (EK, Euratom) Nr. 1101/2008 par tādas statistikas informācijas nosūtīšanu Eiropas Kopienu Statistikas birojam, uz kuru attiecas konfidencialitāte, Padomes Regulu (EK) Nr. 322/97 par Kopienas statistiku un Padomes Lēmumu 89/382/EEK, Euratom, ar ko nodibina Eiropas Kopienu Statistikas programmu komiteju (OV L 87, 31.3.2009., 164. lpp.).
         
            (4)  Eiropas Parlamenta un Padomes Regula (ES) Nr. 952/2013 (2013. gada 9. oktobris), ar ko izveido Savienības Muitas kodeksu (OV L 269, 10.10.2013., 1. lpp.).
         
            (5)  Komisijas Deleģētā regula (ES) 2016/341 (2015. gada 17. decembris), ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446 (OV L 69, 15.3.2016., 1. lpp.).
         
            (6)  Komisijas Lēmums (ES, Euratom) 2015/443 (2015. gada 13. marts) par drošību Komisijā (OV L 72, 17.3.2015., 41. lpp.).
         
            (7)  Komisijas Lēmums (ES, Euratom) 2017/46 (2017. gada 10. janvāris) par komunikācijas un informācijas sistēmu drošību Eiropas Komisijā (OV L 6, 11.1.2017., 40. lpp.).
         
            (8)  Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (OV L 119, 4.5.2016., 1. lpp.).
         
            (9)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).
      
      
         
            PIELIKUMS
            Apmaināmie mikrodati
            Pozīcijas ar atzīmi “M” ir obligātas, pozīcijas ar atzīmi “C” ir obligātas, ja tās ir pieejamas valsts muitas sistēmā, un pozīcijas ar atzīmi “O” nav obligātas. Pozīcijas ar atzīmi “-” nav piemērojamas.
            
                        A
                     
                     
                        B
                     
                     
                        C1
                     
                     
                        C2
                     
                     
                        C3
                     
                  
                         
                     
                     
                        Apmaināmie mikrodati  (1)
                        
                     
                     
                        Importa centralizētā muitošana
                     
                     
                        Eksporta centralizētā muitošana
                     
                     
                        Preces kvazi eksportā
                     
                  
                         
                     
                     
                        
                           1. grupa. Vispārīgas pozīcijas
                        
                     
                     
                         
                     
                     
                         
                     
                     
                         
                     
                  
                        1.1.
                     
                     
                        Muitas deklarācijas pieņemšanas datums
                     
                     
                        C
                     
                     
                        C
                     
                     
                        C
                     
                  
                        1.2.
                     
                     
                        Pārskata periods
                     
                     
                        M
                     
                     
                        M
                     
                     
                        M
                     
                  
                        1.3.
                     
                     
                        Plūsma
                     
                     
                        M
                     
                     
                        M
                     
                     
                        M
                     
                  
                        1.4.
                     
                     
                        Piemērotais muitas datu pielikums
                     
                     
                        M
                     
                     
                        M
                     
                     
                        M
                     
                  
                        1.5.
                     
                     
                        Saņēmēja dalībvalsts
                     
                     
                        M
                     
                     
                        M
                     
                     
                        M
                     
                  
                        1.6.
                     
                     
                        Deklarācijas veids
                     
                     
                        C
                     
                     
                        C
                     
                     
                        C
                     
                  
                        1.7.
                     
                     
                        Papilddeklarācijas veids
                     
                     
                        C
                     
                     
                        C
                     
                     
                        C
                     
                  
                        1.8.
                     
                     
                        Procedūra
                     
                     
                        C
                     
                     
                        C
                     
                     
                        C
                     
                  
                        1.9.
                     
                     
                        Papildprocedūras
                     
                     
                        C
                     
                     
                        C
                     
                     
                        C
                     
                  
                        1.10.
                     
                     
                        Atļaujas turētāja atļaujas numurs
                     
                     
                        C
                     
                     
                        C
                     
                     
                        -
                     
                  
                         
                     
                     
                        
                           2. grupa. Mērvienības
                        
                     
                     
                         
                     
                     
                         
                     
                     
                         
                     
                  
                        2.1.
                     
                     
                        Statistiskā vērtība
                     
                     
                        C
                     
                     
                        C
                     
                     
                        C
                     
                  
                        2.2.
                     
                     
                        Neto masa
                     
                     
                        C
                     
                     
                        C
                     
                     
                        C
                     
                  
                        2.3.
                     
                     
                        Papildu mērvienības
                     
                     
                        C
                     
                     
                        C
                     
                     
                        C
                     
                  
                         
                     
                     
                        
                           3. grupa. Dalījumi
                        
                     
                     
                         
                     
                     
                         
                     
                     
                         
                     
                  
                        3.1.
                     
                     
                        Preču kods Taric līmenī (10 ciparu kods)
                     
                     
                        C
                     
                     
                        -
                     
                     
                        -
                     
                  
                        3.2.
                     
                     
                        Preču kods KN līmenī (8 ciparu kods)
                     
                     
                        -
                     
                     
                        C
                     
                     
                        C
                     
                  
                        3.3.
                     
                     
                        Izcelsmes valsts kods
                     
                     
                        C
                     
                     
                        -
                     
                     
                        -
                     
                  
                        3.4.
                     
                     
                        Preferenciālās izcelsmes valsts kods
                     
                     
                        C
                     
                     
                        -
                     
                     
                        -
                     
                  
                        3.5.
                     
                     
                        Nosūtīšanas/eksporta valsts kods
                        [Nosūtīšanas valsts]
                     
                     
                        C
                     
                     
                        -
                     
                     
                        -
                     
                  
                        3.6.
                     
                     
                        Galamērķa valsts kods
                        [Pēdējā zināmā galamērķa valsts]
                     
                     
                        -
                     
                     
                        C
                     
                     
                        C
                     
                  
                        3.7.
                     
                     
                        Galamērķa valsts kods
                        [Iespējamā galamērķa dalībvalsts]
                     
                     
                        C
                     
                     
                        -
                     
                     
                        -
                     
                  
                        3.8.
                     
                     
                        Nosūtīšanas/eksporta valsts kods
                        [Faktiskā eksporta dalībvalsts]
                     
                     
                        -
                     
                     
                        -
                     
                     
                        C
                     
                  
                        3.9.
                     
                     
                        Darījuma veids
                     
                     
                        C
                     
                     
                        C
                     
                     
                        C
                     
                  
                        3.10.
                     
                     
                        Preference
                     
                     
                        C
                     
                     
                        -
                     
                     
                        -
                     
                  
                        3.11.
                     
                     
                        Konteiners
                     
                     
                        C
                     
                     
                        C
                     
                     
                        C
                     
                  
                        3.12.
                     
                     
                        Transporta veids pie robežas
                     
                     
                        C
                     
                     
                        C
                     
                     
                        C
                     
                  
                        3.13.
                     
                     
                        Iekšējais transporta veids
                     
                     
                        C
                     
                     
                        C
                     
                     
                        C
                     
                  
                        3.14.
                     
                     
                        Rēķina valūta
                     
                     
                        C
                     
                     
                        C
                     
                     
                        C
                     
                  
                         
                     
                     
                        
                           4. grupa. Personas
                        
                     
                     
                         
                     
                     
                         
                     
                     
                         
                     
                  
                        4.1.
                     
                     
                        Importētāja identifikācijas numurs
                     
                     
                        C
                     
                     
                        -
                     
                     
                        -
                     
                  
                        4.2.
                     
                     
                        Pircēja identifikācijas numurs
                     
                     
                        C
                     
                     
                        -
                     
                     
                        -
                     
                  
                        4.3.
                     
                     
                        Saņēmēja identifikācijas numurs  (2)
                        
                     
                     
                        C
                     
                     
                        -
                     
                     
                        -
                     
                  
                        4.4.
                     
                     
                        Eksportētāja identifikācijas numurs
                     
                     
                         
                     
                     
                        C
                     
                     
                        C
                     
                  
                         
                     
                     
                        
                           5. grupa. Neobligātie dati
                        
                     
                     
                         
                     
                     
                         
                     
                     
                         
                     
                  
                        5.1.
                     
                     
                        Rēķina kopsumma
                     
                     
                        O
                     
                     
                        O
                     
                     
                        O
                     
                  
                        5.2.
                     
                     
                        Valūtas kurss
                     
                     
                        O
                     
                     
                        -
                     
                     
                        -
                     
                  
                        5.3
                     
                     
                        Piegādes noteikumi
                     
                     
                        O
                     
                     
                        O
                     
                     
                        O
                     
                  
                        5.4
                     
                     
                        Pozīcijas summa rēķinā
                     
                     
                        O
                     
                     
                        -
                     
                     
                        -
                     
                  
               (1)  Teksts iekavās norāda atbilstošo statistikas datu elementu, kas precizēts Regulas (ES) 2020/1197 V pielikumā.
            
               (2)  Tikai attiecībā uz muitas datu prasībām saskaņā ar Regulu (ES) 2016/341.